Diari Oficial de la Generalitat Valenciana


Sumari del DOGV 4371, del 05-11-2002 (2002/11539)

RESOLUCIÓ de 2 de setembre de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital General Universitari d'Alacant per a fer extraccions d'òrgans i teixits de donants morts.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/11399


Data del document
:   02-09-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Alacant
    * establiment hospitalari
    * trasplantament d'òrgans

RESOLUCIÓ de 2 de setembre de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital General Universitari d'Alacant per a fer extraccions d'òrgans i teixits de donants morts. [2002/11599]
  
Vista la sol·licitud de renovació de l'acreditació de l'Hospital General Universitari d'Alacant per a fer extraccions d'òrgans i teixits de donants morts.
  
Antecedents de fet
  
Primer. L'Hospital General Universitari d'Alacant, situat al c/ mestre Alonso, 109, d'Alacant obtingué l'acreditació per a fer extraccions d'òrgans i teixits de donants morts per una resolució del secretari general de la Conselleria de Sanitat de 22.09.1997.
  
Segon. El director de l'hospital, senyor Rafael Díaz Bonmatí, en representació de la Conselleria de Sanitat de la Generalitat Valenciana, va presentar la sol·licitud de renovació de l'acreditació per a fer extraccions d'òrgans i teixits de donants morts per a l'Hospital General Universitari d'Alacant amb data 12.07.2002.
  
Tercer. El Servici de Coordinació de Trasplantaments de la Comunitat Valenciana, emet informe favorable sobre la renovació sol·licitada per a fer extraccions d'òrgans i teixits de donants morts a l'Hospital General Universitari d'Alacant.
  
Fonaments jurídics
  
Primer. La Direcció General de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat és competent per resoldre segons l'Orde d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon. S'ha fet el que estableix l'article 29.1 de l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació per a fer extraccions d'òrgans i teixits de donants morts a l'Hospital General Universitari d'Alacant, situat al carrer del mestre Alonso, 109, d'Alacant. Esta acreditació serà vàlida durant un període de cinc anys, amb efecte des del 2 de setembre de 2002.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
El centre queda sotmés, per a l'activitat que s'acredita, a la inspecció i el control del Servici de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs ordinari davant el conseller de Sanitat en el termini d'un mes comptador des del sendemà de la data de la notificació.